Source: https://www.super-liga.ro/2019/05/07/hinckley-vaovasa-de-la-csm-bucuresti-jucatorul-etapei-a-xi-a-a-superligii-cec-bank/
Timestamp: 2019-10-20 21:14:08+00:00

Document:
Hinckley Vaovasa de la CSM Bucuresti - Jucatorul etapei a XI-a a SuperLigii CEC Bank - SuperLiga CEC Bank
7 mai 2019 csm bucuresti, etapa 11, jucatorul meciului, vaovasa
Saptamana trecuta, pe 1 mai, odata cu disputarea partidei restante dintre CSM Bucuresti si Timisoara Saracens, castigata de bucuresteni cu 21-16, s-a incheiat practic etapa a XI-a a SuperLigii CEC Bank. Astfel se cunoaste tabloul complet al celor nominalizati ca „Jucatorul meciului” si anume: Ian Oosthuizen (Buzau) din CS Universitatea Cluj – SCM Gloria Buzau 26-16, Jay Samuel Swanepoel (Tomitanii) din Dinamo – Tomitanii 25-27, Damian Stratila (Steaua) din CSA Steaua – CSM Stiinta Baia Mare 13-13 si Hinckley Vaovasa (CSM Bucuresti) din meciul CSM Bucuresti – Timisoara Saracens 21-16.
Dintre cei nominalizati, Hinckley Vaovasa (20 ani) a fost desemnat „Jucatorul etapei”, mijlocasul la deschidere de la CSM Bucuresti remarcandu-se prin jocul sau facut in meciul contra Timisoarei Saracens. Mai mult chiar, unul din cele doua eseuri ale invingatorilor a fost marcat chiar de catre jucatorul neo-zeelandez. „A fost un meci greu cu Timisoara, este o echipa puternica si bine pregatita, a fost un meci intens de-a lungul celor 80 de minute. Dorinta noastra de a castiga a fost insa mai mare, veneam dupa meciul pierdut la Baia Mare, astfel ca am fost mult mai concentrati si dornici sa castigam acest meci. Trebuie insa sa dam credit si Timisoarei pentru efortul pe care jucatorii l-au depus si au luptat pana la final, in ciuda accidentarilor pe care echipa le are. In ceea ce priveste acest trofeu, inseamna foarte mult pentru mine, este rezultat muncii de atatia ani si tot ceea ce fac pe teren este sa ajut echipa ca sa obtina cel mai bun rezultat”, a spus Vaovasa.
In ultima etapa a sezonului regulat din SuperLiga CEC Bank, CSM Bucuresti va intalni in derbyul etapei sambata, 11 mai, de la ora 14:00, pe CSA Steaua. „Sa fiu sincer nu am analizat foarte mult pana acum, jocul echipei Steaua. Stim ca fiecare echipa din SuperLiga CEC Bank este puternica, asa ca luam meci cu meci. Cred ca noi, ca echipa, putem castiga aceste cateva meciuri ramase, cred ca mental suntem pregatiti, suntem puternici si avem o motivatie puternica pentru a ne indeplini obiectivul, acela de a castiga titlul de campioni ai SuperLigii CEC Bank. Pana atunci insa, asteptam cu nerabdare acest meci cu Steaua”, explica acesta.

References: CSM 
 csm 
 CSM 
 CSM 
 CSM 
 CSM 
 CSM